Кызыл-Кыя жумушчу депутаттар совети
Кызыл-Кыя жумушчу депутаттар совети — Кыргызстандын аймагында биринчи болуп ишке киришкен депутаттар кеңеши. 1917-жылдагы Февраль буржуазиялык-демократиялык революциясынын (к. Февраль буржуазиялык-демократиялык революциясы, 1917) таасири менен 1917-ж. 6мартта Кызыл-Кыя көмүр кенинде түзүлгөн. 26-апрелде анын төрагалыгына большевик И. И. Едрёнкин шайланган. Совет негизинен жумушчулардын мүдөөсүн жактап, 8 сааттык жумуш күнүн киргизүү, профсоюз уюмун түзүү, жумушчу милициясын уюштурууда чоң иштерди аткарган. Октябрь ревясынан кийин бийликти өз колуна алууда жана аны чыңоодо жигердүү күрөш жүргүзүшкөн.
Кыргызстан 
Саясат таануу

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9